**ŠALČININKŲ R. EIŠIŠKIŲ GIMNAZIJOS VEIKLOS KOKYBĖS ĮSIVERTINIMAS**

|  |  |  |  |  |  |
| --- | --- | --- | --- | --- | --- |
| **Sritis** | **Rodiklis** | **Vertinimo lygis prieš projektą** | **Vertinimo lygis po metų/po projekto** | **Pokytis (įrašyti - rezultatai pagerėjo, pablogėjo, liko tokie patys)** | **Įrodymai ir/ar argumentai, ir/ar priežastys** |
| 1. Rezultatai | * 1. Asmenybės tapsmas
 | 3 | 3 | Rezultatai pagerėjo. Dauguma mokinių supranta išsilavinimo ir mokymosi vertę bei turi siekių ir planų. Du abiturientai įstojo į užsienio universitetus (Kanadoje ir Belgijoje.)  | 1.Dauguma mokinių žino savo gabumus ir polinkius, yra sveikai ambicingi ir atkaklūs. 87,7 proc. apklaustų mokinių teigia, kad yra patenkinti mokykloje įgytomis žiniomis. 83,4 proc. apklaustų mokinių sutinka su teiginiu „Mokytojai stebi ir su manimi aptaria mano mokymosi rezultatus“. 100 proc. IIG klasių mokinių tęsia mokymąsi gimnazijoje arba profesinėse mokyklose. 32 proc. abiturientų įstojo į aukštąsias mokyklas, 18 proc. iš jų į užsienio universitetus. 18 proc. abiturientų pasirinko karinę tarnybą.2.Dauguma mokinių turi tolesnio mokymosi siekių ir planų. (85,1 proc. apklaustų mokinių teigia, kad mokykloje sudarytos geros galimybės išmokti tai, ko man reikia ar reikės ateityje. (2021-2022 m.m. gimnazijoje vyko 18 nuotolinių ir kontaktinių karjeros planavimui skirtų renginių).3. Du abiturientai išlaikė tarptautinį IELTS anglų kalbos egzaminą.4. Dauguma mokinių gerai valdo save stresinėse situacijose, konstruktyviai sprendžia problemas . Nuotolinio mokymosi metu nefiksuotas nė vienas destruktyvaus elgesio pavyzdys; mokinių nuomonių apklausos duomenimis, teiginiui „ Mokytojai stebi ir su manimi aptaria mano elgesį“ pritaria 78,7 proc. apklaustųjų. Gimnazijai suteiktas Sidabrinis saugios e. erdvės ženklas. Anksčiau gimnazija turėjo bronzinį saugios e. erdvės ženklą.5. Visi mokiniai įgijo naujų praktinių gebėjimų dirbant Classroom platformoje. Visi mokiniai jungėsi prie nuotolinių pamokų.  |
| * 1. Mokinio pasiekimai ir pažanga
 | 2 | 3 | Rezultatai pagerėjo: dauguma mokinių turi būtinų bendrųjų ir dalykinių kompetencijų visumą, individualūs pasiekimai pripažįstami ir matomi. Pastebima mokinių akademinių pasiekimų gerėjimo tendencija. | 1.Daugumos mokinių akademiniai pasiekimai geri ir atitinka bendrųjų ugdymo programų reikalavimus. Geri NMPP rezultatai: 71, 5 proc. 6-ų klasių mokinių ir 55,6 proc. 8-ų klasių mokinių per skaitymo testą, 59,6 proc. 8-ų klasių mokinių per gamtos mokslų testą parodė aukštesniuosius mąstymo gebėjimus.2. Pagerėjo PUPP rezultatai: 7-10 balais lenkų k. darbų įvertinta 83,4 proc., nepatenkinamai įvertintų darbų nebuvo. 7-10 balais įvertintų matematikos darbų buvo 40,4 proc., tik vienas darbas buvo įvertintas nepatenkinamai ( 2 proc.). Lietuvių k. 52,4 proc. darbų buvo įvertinta gerai, nepatenkinamai įvertintų darbų nebuvo. ( 2021 m. buvo 4 proc.)3.Pagerėjo individualūs mokinių pasiekimai šalies ir rajoninėse olimpiadose, konkursuose. Laimėta 10 prizinių vietų rajoninėse olimpiadose ( buvo 4). 48 proc. dalyvavusių mokinių laimėjo prizines vietas. 142 mokiniai dalyvavo šalies ir tarptautiniuose konkursuose. 4. Mokykla yra priėmusi susitarimus dėl individualios mokinio pažangos stebėjimo, tiria taikomų priemonių veiksmingumą. Asmeninės pažangos stebėjimo ir fiksavimo lapai leidžia matyti mokinių daromą pažangą. PUPP, brandos egzaminų rezultatai analizuojami metodinėse grupėse. 5. 12 proc. 5-8 kl. mokinių padarė asmeninę pažangą mokantis anglų kalbos,14 proc. 5-8 kl. mokinių padarė asmeninę pažangą mokantis lietuvių kalbos, 15 proc. 5-8 kl. mokinių padarė asmeninę pažangą mokantis lenkų kalbos. 6 proc. 5-8 kl. mokinių padarė asmeninę pažangą mokantis chemijos, 13 proc. mokinių padarė asmeninę pažangą mokantis fizikos, 10 proc. mokinių padarė asmeninę pažangą mokantis biologijos.6. Visi abiturientai gavo brandos atestatus. Visi IIG klasių mokiniai gavo Pagrindinio išsilavinimo pažymėjimus.  |
| 2. Pagalba mokiniui | 2.1. Orientavimasis į mokinio asmenybės  tapsmą | 3 | 3 | Rezultatai pagerėjo. Dauguma mokinių nori ir tinkamai moka bendrauti, bendradarbiauti, aktyviai dalyvauja bendrose veiklose. | 1.Mokiniams sudaromos tinkamos sąlygos pažinti savo gabumus ir polinkius bei įsivertinti asmeninę kompetenciją. Gimnazijos interneto svetainėje nuolat skelbiama informacija apie mokinių pasiekimus olimpiadose, konkursuose, varžybose.2.Mokiniai mokomi projektuoti asmeninio gyvenimo scenarijus, keltis tikslus, juos koreguoti ir atnaujinti. 90 proc. 5-12 klasių mokinių rengia karjeros planus. 85,1 proc. apklaustų mokinių ir 90,2 proc. apklaustų tėvų teigia, kad mokykloje sudarytos geros galimybės išmokti daug ko, ir būtent tai, ko kiekvienam mokiniui reikia. 3.Dauguma mokinių dalyvauja veiklose už mokyklos ribų ( miestelio viešoji biblioteka, Lenkų namai, Eišiškių pramogų centras, Eišiškių seniūnija, Eišiškių St. Rapolionio gimnazija, A. Ratkevičiaus sporto mokykla, Eišiškių muzikos mokykla).4. Gimnazijos mokiniai kartu su Lenkijos Respublikos mokiniais dalyvauja projekte „Erasmus+“.5.Karjeros galimybės siejamos su ugdymosi galimybėmis. Yra paskirtas ugdymo karjerai koordinatorius. IG-IVG klasių mokiniai dalyvavo 53 renginiuose nuotoliniu arba kontaktiniu būdu , skirtuose karjeros ugdymui.6. Gimnazijos mokiniai dalyvauja projekte „Šok į tėvų klumpes“. |
| 2.2.Orientavimasis į mokinių poreikius | 3 | 3 | Rezultatai pagerėjo. Gimnazijoje aiškiai susitarta dėl paramos ar pagalbos teikimo mokiniams tvarkos. Gimnazija gerai aprūpinta ugdymosi procesui reikalinga įranga ir priemonėmis. | 1.Gimnazijoje aiškiai susitarta dėl pagalbos teikimo mokiniams tvarkos. Yra parengtas Pagalbos mokiniui teikimo tvarkos aprašas, kuris apibrėžia mokytojų, klasės auklėtojų, socialinio pedagogo , logopedo, visuomenės sveikatos priežiūros specialisto, karjeros koordinatoriaus, administracijos veiklą, susijusią su mokinių socialinių bei pedagoginių poreikių tenkinimu. Teikdama pagalbą, gimnazija bendradarbiauja su visomis reikalingomis specializuotomis tarnybomis. 2. Visi mokytojai ir visi mokiniai apmokyti dirbti Classroom platformoje. 3. Nuo spalio 14 d. iki gruodžio 23 d. buvo skirta 77 val. per savaitę konsultacijų mokinių mokymosi praradimams kompensuoti.4.Vyko papildomos matematikos konsultacijos IVG klasių mokiniams5. Visiems mokiniams, patekusiems į izoliaciją dėl covid-19, buvo organizuotas nuotolinis mokymas.6. Buvo sudarytos sąlygos laikinai į užsienį išvykusiam mokiniui mokytis nuotoliniu būdu. |
| 2.3.Mokyklos bendruomenės susitarimai dėl kiekvieno mokinio ugdymosi sėkmės | 2 | 3. | Situacija pagerėjo: sustiprėjo mokytojų komandinis darbas. Mokytojų patobulintos bendradarbiavimo kompetencijos leis sėkmingiau pasirengti atnaujinto ugdymo turinio įgyvendinimui bei kylančių problemų sprendimui.  | 1.Mokyklos bendruomenėje tariamasi ir sistemingai apmąstoma, ką būtų galima atlikti geriau ar patobulinti, kaip siekti nuolatinės pažangos įvairiose aktualiausiose mokyklos veiklos srityse.2. Vykdant KK 1.4. veiklas suburta 5 mokytojų grupė pamokų stebėjimui, stebėtų pamokų refleksijai ir analizei, stipriųjų būdų ir metodų, darančių įtaką mokinių asmeninei pažangai, atradimui. Buvo stebėta 50 kalbų, gamtos mokslų bei tiksliųjų mokslų pamokų. 3. Kiekvienais metais rengiamos mokytojų metodinės konferencijos, kurių metu mokytojai dalinasi savo sėkmės istorijomis. 2022-06-27 d. įvyko metodinė konferencija „Mokymosi vertinimas, vertinimas mokymuisi, vertinimas kaip mokymasis“. Perskaityti 5 dalykiniai pranešimai. 4. Įgytos skaitmeninės kompetencijos leido paįvairinti ugdymo(si) procesą bei spręsti problemas , susijusias su pandemijos situacija. 5. Personalo politika yra vykdoma, atsižvelgiant į mokinių interesus. Visi mokytojai yra savo dalyko specialistai, turintys pedagoginį išsilavinimą. 2021 m. buvo įsteigtas vienas papildomas mokytojo padėjėjo etatas. ( iš viso yra du mokytojų padėjėjai). 2020 m. trys mokytojai, 2021 m. viena mokytoja įgijo aukštesnę kvalifikacinę kategoriją. 3 mokytojai ruošiasi įgyti mokytojo metodininko kvalifikacinę kategoriją.  |
| 3. Ugdymosi procesas | 3.1. Ugdymosi planavimas | 3 | 3 | Rezultatai pagerėjo: mokytojai planuoja ugdymo procesą žinodami, ko siekia ugdydami kiekvieną mokinį. Dauguma mokytojų geba derinti ir koreguoti ugdymo procesą atsižvelgiant į kintančius poreikius.  | 1.Mokytojai, siekdami pamokos kokybės, mokosi, domisi ir seka naujoves. 100 proc. mokytojų įvaldė darbą virtualioje mokymosi aplinkoje Google Classroom. 40 mokytojų dalyvavo mokymuose kontaktiniu būdu, kiti mokytojai mokėsi nuotoliniu būdu arba vieni iš kitų. 95 proc. mokytojų yra išklausę mokymus mokinių vertinimo ir įsivertinimo klausimais. 2.Pamokos, veiklos, užduoties tikslai derinami su kompetencijų ir mokinio asmenybės ugdymo tikslais, trumpalaikiai ugdymo tikslai-su ilgesnio laikotarpio tikslais. Nuolat kaupiamas vertingų mokinių vertinimo ir įsivertinimo pamokoje pamokų pavyzdžių bankas. Jau sukaupta virš 40 pavyzdžių. Sukaupta medžiaga gali pasinaudoti visi mokytojai.3. Ugdymo procesas planuojamas ir veiklų, renginių ir pamokų tvarkaraščiai sudaromi taip, kad planuojamos veiklos padėtų visiems mokiniams siekti išsikeltų tikslų, vienos kitas papildytų ir derėtų. Pamokų tvarkaraščiai koreguojami 3-4 kartus per metus. 4.Mokytojai išmano savo ugdymo sritį, mokamus dalykus. Siekdami pamokos kokybės mokosi, domisi ir seka naujoves. 6 mokytojų grupė dalyvavo mokymuose „ Bendrojo ugdymo mokytojų bendrųjų ir dalykinių kompetencijų tobulinimas“.  |
| 3.2. Mokymosi lūkesčiai ir mokinių skatinimas | 3 | 3 | Rezultatai pagerėjo: dauguma mokytojų tiki mokinių galiomis, skatina džiaugtis savo ir kitų pasiekimais. | 1.Mokytojai parenka ugdymo(si) metodus, formas ir būdus, kad mokymasis padėtų mokiniams įgyti įvairios prasmingos patirties. 93 proc. apklaustų mokinių teigia, kad pamokose mokytojai naudoja kompiuterius, 91,2 proc. teigia, kad pamokose mokytojai naudoja įvairias priemones, 87,7 proc. teigia, kad pamokų metu mokytojai naudoja interaktyviąją lentą. 85,1 proc. apklaustų mokinių teigia, kad, kai mokytojai taiko IT, jie geriau išmoksta dalyką. 2. Siejamas formalus ir neformalus vaikų švietimas, vykstantis tiek mokykloje, tiek už jos ribų. 85 vaikai lanko sporto mokyklą, 24 vaikai lanko muzikos mokyklą. Dalyvauta V gamtamokslinėje konferencijoje „Tyrinėjimu grįstas mokymasis“. Paruošti ir pristatyti 4 tiriamieji darbai. 3. Dauguma mokinių dalyvauja socialinėse ir mokomosiose ugdančiose veiklose. Visi 5-10 klasių mokiniai atlieka socialinę-pilietinę veiklą.  4. Mokiniai skatinami džiaugtis savo ir kitų darbais, pasiekimais bei pažanga. Už gerą mokymąsi mokiniams yra įteikiami padėkos raštai, organizuojamos „Pirmūnų šventės“. Olimpiadų prizinių vietų laimėtojai dalyvauja apdovanojimo renginiuose savivaldybėje. ( 2022 m. -6 mokiniai). Apie mokinių laimėjimus informacija skelbiama gimnazijos svetainėje, socialiniuose tinkluose. 5. 2022 m. IIG klasės mokinei buvo suteiktas „ Šalčininkų r. geriausios mokinės“ titulas. 6. Gimnazijoje, miestelio laisvalaikio centre nuolat eksponuojami mokinių darbai, piešiniai. |
| 3.3. Ugdymo(si) organizavimas | 3 | 3 | Rezultatai pagerėjo lyginant su praėjusiais metais: padaugėjo pamokų, kurios organizuojamos integruojant kelių dalykų temasVisi gamtos mokslų gimnazijos mokytojai taiko patyriminio ugdymo metodiką;  | 1.Siekiama prasmingos integracijos, mokymosi patirčių tarpdiscipliniškumo. Pravesta 19 integruotų kalbų ir gamtos mokslų pamokų 5-8 klasėse. Nuolat kaupiamas integruotų kalbų ir gamtos mokslų pamokų planų bankas, kuriuo naudojasi mokytojai. Sukaupta 19 pamokų planų, kurie viešinami svetainėje bei gimnazijos bibliotekoje.Į gimnazijos ugdymo turinį integruojamos programos: Sveikatos ir lytiškumo ugdymo bei rengimo šeimai programa integruota į gamtos mokslų , kalbų, tikybos, fizinio lavinimo programas. 7b ir 8 a klasės įgyvendino projektą „Sveikata visus metus“. Gimnazija dalyvauja projekte „Sveikatiada“.2.Mokiniams sudaromos galimybės patirti įvairius nuotolinio mokymosi būdus ir formas, išbandyti įvairių rūšių užduotis ir kuo įvairesnes veiklas įvairiuose kontekstuose (ugdymas vyko naudojant 2 nuotolinio mokymo platformas bei 3 nuotolinio mokymo įrankius). Visiems mokiniams, esantiems izoliacijoje dėl covid-19, buvo organizuojamas nuotolinis ugdymas. Tam buvo dalinai panaudota aparatūra, įsigyta iš kokybės krepšelio lėšų. 3. Mokiniai aktyviai dalyvauja pilietinėse iniciatyvose ir akcijose. ( Atminties kelias, Atmintis gyva, Rasų kapinių nekropolijų išsaugojimas, Maisto bankas, Darom, Nacionalinė aplinkosaugos olimpiada ).4.Turimi materialiniai mokyklos ištekliai naudojami lanksčiai, kūrybingai, pritraukiami ir papildomi. Įgyvendinant KK projekto veiklas, įsigyta ugdymosi procesui reikalinga įranga ir priemonės: eksperimentų rinkinys „Jėga ir judėjimas gamtoje ir technologijose“ 5-8 klasei, Mechanikos priemonių rinkinys, Universalus fizikos eksperimentų rinkinys“ 7-8 klasėms, Optikos eksperimentų rinkinys 7-12 klasių mokiniams, SmartClass kalbų mokymosi įranga. Įsigyta EMA licencija 2 metams. Ja naudojosi 232 mokiniai ir 15 mokytojų.  |
| 3.4. Mokymasis | 3 | 3 | Rezultatai stabilūs. Stebima gerėjimo tendencija.Sudarytos palankios sąlygos mokiniams tobulinti gamtamokslinius ir kalbinius įgūdžius. | 1.Padedami mokytojo mokiniai geba išsikelti mokymosi tikslus, susirasti reikiamą informaciją ir priemones, klausti ir paprašyti pagalbos, aptarti ir vertinti savo mokymąsi, planuoti ir valdyti laiką. Vyko kolegialus pamokų stebėjimas ir aptarimas. Stebėtos pamokos rodo, kad mokiniai skatinami patys išsikelti mokymosi tikslus ir reflektuoti jų įgyvendinimą.. 2. Sudarytos sąlygos mokiniams tobulinti kalbinius įgūdžius. Įgyvendinant KK projekto veiklas įsigyta „Smart Class+“ kalbų mokymosi programinė įranga. Įrengtas kalbų kabinetas, kuriuo naudojasi visų klasių mokiniai bent vieną kartą per savaitę. Lietuvių kalbos kabinete įrengtas liečiamasis ekranas. Visose klasėse įrengti projektoriai. 3. Sudarytos sąlygos mokiniams tobulinti gamtamokslinius įgūdžius. Mokiniai parengė ir gimnazijos bendruomenei pristatė 14 tiriamųjų darbų. 5 tiriamieji darbai pristatyti rajoninėse gamtamokslinėse konferencijose.4. Mokiniams sudaromos galimybės patirti įvairius nuotolinio mokymosi būdus ir formas, išbandyti įvairių rūšių užduotis ir kuo įvairesnes veiklas įvairiuose kontekstuose (ugdymas vyksta naudojant 2 nuotolinio mokymo platformas bei 4 nuotolinio mokymo įrankius). |
| 3.5. Į(si) vertinimas ugdymui | 2 | 3 | Rezultatai pagerėjo: mokiniai žino, ko iš jų tikimasi, kokie vertinimo kriterijai. Dauguma mokinių įsitraukia į savo asmeninės pažangos planavimą ir stebėjimą. Efektyviai panaudojama grįžtamojo ryšio informaciją. | 1. Mokiniai informuojami ir su jais aptariama, ko iš jų tikimasi, koks turi būti gerai atliktas darbas, kokie vertinimo kriterijai , kada ir kaip yra taikomi. Su teiginiu ,,Mokytojai stebi ir su manimi aptaria mano daromą pažangą sutinka 80% apklaustų mokinių.
2. Užtikrinama, kad mokiniams ir jų tėvams informaciją apie mokymąsi būtų teikiama laiku, būtų informatyvi, asmeniška ir skatinanti kiekvieną mokinį siekti asmeninės pažangos. Visi klasių auklėtojai organizuoja tėvų susirinkimus mažiausiai 3 kartus per metus. (tiesioginiu arba nuotoliniu būdu). Informacija tėvams teikiama per Mano dienyną. Visi klasės auklėtojai vykdo individualius pokalbius su mokinių tėvais, aptaria mokymosi pasiekimus ir mokinių pažangą, iškilusias problemas.
3. Mokiniai įsitraukia į mokymosi pasiekimų į(si)vertinimą, pažangos stebėjimą, pasiektų rezultatų apmąstymą. 89% ( įvertis 3,3) apklaustų tėvų sutinka su teiginiu „Mokykloje pakankamai dėmesio skiriama mokymui įsivertinti savo žinias ir gebėjimus.” 92% ( įvertis 3,4) apklaustų mokinių sutinka su teiginiu „Tai, ką sužinau naujo, stengiuosi apmąstyti, susieti su tuo, ką jau žinau“.
4. 90 % mokytojų tobulino kvalifikaciją mokinių vertinimo ir įsivertinimo, pažangos matavimo klausimais.
5. Kiekvieno pusmečio pradžioje visi 5-12 klasių mokiniai planuoja asmeninę pažangą. Pusmečiui pasibaigus rezultatai individualiai aptariami su mokytojais. Numatoma reikalinga pagalba.
 |

Direktoriaus pavaduotoja ugdymui Alicija Jankevič